બીજા એક્સ્ટ્રા ટાઈમમાં રશિયાને 115મી મિનિટે ફ્રી કિકના રૂપમાં એક તક મળી હતી જેના પર ગોલ નોંધાવીને તે સ્કોર સરભર કરી શકે. આ કિક પર મારિયો ફર્નાન્ડિસે કોઈ જ ભૂલ કરી ન હતી અને શાનદાર હેડર મારીને બોલને ક્રોએશિયન ગોલ પોસ્ટમાં પહોંચાડી દીધો હતો. જેના કારણે મેચ ફરીથી જીવંત બની ગઈ હતી. આ ગોલ સાથે જ સોચીમાં હાજર રશિયન સમર્થકો ખુશીથી ઝૂમી ઉઠ્યા હતા. પરંતુ પેનલ્ટી શૂટઆઉટમાં તેમની ખુશી નિરાશામાં ફેરવાઈ ગઈ હતી.